KOMMISSIONENS FORORDNING (EF) Nr. 486/96 af 19. marts 1996 om udstedelse af importlicenser for traditionelle AVS-bananer for andet kvartal af 1996 (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), ændret ved forordning (EF) nr. 3290/94 (2),

under henvisning til Kommissionens forordning (EØF) nr. 1442/93 af 10. juni 1993 om gennemførelsesbestemmelser for EF's importordning for bananer (3), senest ændret ved forordning (EF) nr. 1164/95 (4), særlig artikel 16, stk. 1 og 2, og

ud fra følgende betragtninger:

I artikel 16, stk. 2, i forordning (EØF) nr. 1442/93 er det fastsat, at hvis de mængder, som der er ansøgt om importlicens for, og som har oprindelse i én af de AVS-stater, der er anført i bilaget til forordning (EØF) nr. 404/93, overstiger den fastsatte mængde, for den pågældende periode, fastsætter Kommissionen en fælles nedsættelsesprocent for alle de licensansøgninger, hvor denne oprindelse er anført;

Kommissionens forordning (EF) nr. 357/96 (5) fastsætter mængderne for indførsel af bananer til Fællesskabet for andet kvartal af 1996, for så vidt angår indførslen med oprindelse i AVS-staterne inden for de traditionelle mængder;

de mængder, der er ansøgt om for indførsel af traditionelle AVS-bananer i andet kvartal af 1996, er for Cameroun og Elfenbenskysten større end de mængder, der er fastsat i forordning (EF) nr. 357/96; derfor bør der i henhold til artikel 16, stk. 2, i forordning (EØF) nr. 1442/93 fastsættes en fælles nedsættelsesprocent for hver af de ansøgninger, hvor denne oprindelse er anført;

med hensyn til Somalia er der blevet indgivet ansøgninger om importlicens, hvis mængde er mærkbart større end den disponible mængde ifølge Kommissionens oplysninger og større end den mængde, der er fastsat for andet kvartal; disse ansøgninger er desuden ledsaget af oprindelsesdokumenter, der er udstedt af forskellige organer; da disse dokumenters pålidelighed kan drages i tvivl, og da disse dokumenter ikke kan sikre en indførsel på de krævede betingelser, bør der under de nuværende forhold ikke fastsættes en nedsættelseskoefficient;

bestemmelserne i denne forordning bør få virkning straks, for at der kan udstedes licenser så hurtigt som muligt -

UDSTEDT FØLGENDE FORORDNING:

Artikel 1

For andet kvartal af 1996 udstedes der for ansøgninger om importlicens for traditionelle AVS-bananer importlicenser:

- for den mængde, der er anført i licensansøgningen justeret med nedsættelseskoefficienten 0,9999, og 0,9999, for så vidt angår de ansøgninger, der angiver henholdsvis oprindelserne Cameroun og Elfenbenskysten

- for ansøgninger, der angiver andre oprindelser, for de i ansøgningen anførte mængder.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 117 af 24. 5. 1995, s. 14.

(5) EFT nr. L 50 af 29. 2. 1996, s. 19.